**OSNOVNA ŠKOLA CVJETNO**

**Zelena ulica 1, 31000 Briješće**

**OIB:58293251837**

**RKP:51861**

**e-mail:ured@os-cvjetno-os.skole.hr**

**tel:031/280-455**

**GODIŠNJI IZVJEŠTAJ O IZVRŠENJU FINANCIJSKOG PLANA ZA 2023.G.**

Godišnji izvještaj o izvršenju financijskog plana za 2023. godinu se usvaja sukladno Zakonu o proračunu (NN 144/21.) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/23). Izvještaj za 2023. godinu se usvaja do 02. travnja 2024. godine.

Izvještaj usvaja upravljačko tijelo, odnosno školski odbor.

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine.

Izvještaj o izvršenju financijskog plana ne mora biti istovjetan podacima iz glavne knjige proračunskog korisnika gdje se nalazi stvarni rezultat poslovanja.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023.G.**

Osnovna škola Cvjetno je za razdoblje od 01.01.2023. do 31.12.2023. ostvarila ukupne prihode u iznosu od 914.608,65 € što je 95,87% u odnosu na planirane prihode za 2023. godinu.

Ukupni rashodi za izvještajno razdoblje iznose 921.937,78 € što je 96,47% u odnosu na planirane rashode 2023.

U izvještajnom razdoblju je ostvaren manjak prihoda i primitaka u iznosu od 7.329,13 eura.

Preneseni višak prihoda i primitaka iz 2022.g. iznosi 2.957,02 eura koji je prikazan u planu 2023., raspoloživ je u 2023. godini, ali nije u potpunosti utrošen u izvještajnom razdoblju 2023. Iznos utrošenog prenesenog viška je 649,85 €.

Od značajnijih odstupanja po vrstama prihoda mogu se istaknuti prihodi od prodaje proizvoda i robe te pruženih usluga i donacija (skupina 66). Oni su ostvareni u iznosu od 10.793,19 € što je 121,85% u odnosu na ukupno planirane prihode te skupine za 2023. godinu. Razlog tome su prihodi od iznajmljivanja školske dvorane koji su ostvareni u većem broju (broj iznajmljivača-kupaca) i iznosu prihoda u odnosu na predviđanja prilikom izrade financijskog plana za 2023.

Od značajnijih odstupanja po vrstama rashoda mogu se istaknuti rashodi na razini skupine 37-Naknade građanima i kućanstvima. Planiran je iznos od 14.850,00 € u svrhe nabavke radnih materijala i radnih udžbenika za učenike u novoj školskoj godini 2023./2024. S obzirom na porast cijena radnih udžbenika, ali i većeg broja učenika, ovoj rashod je realiziran u iznosu od 16.205,12 € što je 109,13% u odnosu na ukupno planirane rashode te skupine za 2023. godinu, ali i povećanje od 18,42% u odnosu na rashod te skupine za 2022. godinu. U 2023. su prvi put planirani i realizirani rashodi tekućih donacije u naravi koji se prate na skupini 38 - Ostali rashodi, a odnosili su se na nabavku besplatnih higijenskih menstrualnih uložaka za učenice škole koje financira državni proračun. Navedeni rashodi u 2023. su iznosili 500,61€.

Rashodi za nabavu nefinancijske imovine (razred 4) su iznosili 81,98% u odnosu na plan 2023. iz razloga što je nabavljeno manje imovine iz izvora 2.2. i izvora 4.1.1. u odnosu na planirane rashode iz tih izvora prilikom izrade plana za 2023.

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2023.G.**

U financijskom planu Osnovne škole Cvjetno planirana su sredstva za 3 programa: Redovna djelatnost osnovnih škola, Posebni programi osnovnih škola i Ulaganje u objekte osnovnih škola. Navedeni programi su podijeljeni u više aktivnosti. Prikaz i izvršenje po svakoj aktivnosti navodi se u nastavku.

REDOVNA DJELATNOST OSNOVNIH ŠKOLA

**A106001 Financiranje temeljem kriterija**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106001 Financiranje temeljem kriterija | 16.853,00 | 16.851,18 | 99,99% |

Iz programa su se financirali svi rashodi iz redovne djelatnosti škole. Broj učenika kao pokazatelj ove aktivnosti je u trenutku planiranja bio 229 dok na 31.12.2023. s novom šk.god. 2023./2024. on iznosi 251.

**A106002 Financiranje temeljem stvarnih troškova**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106002 Financiranje temeljem stvarnih troškova  | 28.451,00 | 25.797,45 | 90,67% |

Aktivnost na temelju stvarnih troškova osigurava sredstva za energente koje škola troši, pedagošku dokumentaciju za odvijanje nastavnog procesa te sredstva za zdravstvene preglede djelatnika koje financira osnivač Grad Osijek. Stvarni troškovi se ujedno odnose na troškove financirane vlastitim prihodima škole i prihodima na temelju donacija te prihodima od naknada šteta.

Kao pokazatelj aktivnosti može se istaknuti iznos planiranih i utrošenih energenata (el.energija i plin) koji su u planu iznosili 19.500,00 €, a ostvareni su u iznosu od 18.751,07 €. Iznos sredstava namijenjen za pedagošku dokumentaciju je planiran u iznosu od 120,00 €, a izvršen je u iznosu od 97,63 €. Broj djelatnika upućen na zdravstvene preglede u 2023. je 8, a u te svrhe je utrošeno 1.485,14 €.

**A106004 Rashodi za zaposlene u osnovnim školama**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106004 Rashodi za zaposlene u osnovnim školama  | 709.440,00 | 690.604,35 | 97,34% |

Kroz ovu aktivnost planirana su sredstva za zaposlene koje financira Ministarstvo znanosti i obrazovanja. Pokazatelji su broj zaposlenih koji je u 2022. bio 47, a na kraju 2023. godine broj zaposlenih iznosi 50, te njihove bruto plaće koje su porasle i koje se mogu pratiti po ovoj aktivnosti. U 2022. izvršenje ove aktivnosti je iznosilo 575.063,68 € dok izvršenje u 2023. iznosi 690.604,35 € što potvrđuje tendenciju rasta.

**A106005 Ostali rashodi za zaposlene u osnovnim školama**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106005 Ostali rashodi za zaposlene u osnovnim školama  | 45.200,00  | 43.820,45  | 96,95%  |

Ostali rashodi za zaposlene podrazumijevaju materijalna prava zaposlenih poput jubilarnih nagrada, božićnice, regresa, naknada za troškove prijevoza na posao i s posla i ostalo. Pokazatelj aktivnosti je uz broj zaposlenih i iznos isplaćenih materijalnih prava uz tendenciju rasta. Materijalna prava isplaćena u 2022. godini su iznosila 35.595,85 € dok ona u 2023. iznose 45.200,00 €.

POSEBNI PROGRAMI OSNOVNIH ŠKOLA

**A106102 Školska kuhinja**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106102 Školska kuhinja  | 27.583,20  | 25.570,29  | 92,70%  |

Školska kuhinja podrazumijeva sredstva besplatnog obroka za sve učenike u iznosu od 1,33 EUR po obroku učenika koje financira Ministarstvo znanosti i obrazovanja. Pokazatelj je iznos utrošenih sredstava koja u 2023. godini iznose 25.570,29 €. Sredstva su utrošena u drugom polugodištu školske godine 2022./2023. za razdoblje siječanj-lipanj 2023.

**A106103 Učeničke ekskurzije**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106103 Učeničke ekskurzije | 600,00 | 292,05 | 48,68% |

Kroz aktivnost Učeničke ekskurzije financiraju se dnevnice učitelja za jednodnevne i višednevne školske izlete i ekskurzije s učenicima. Pokazatelj je iznos isplaćen za navedene svrhe u 2023. od 292,05 €.

**A106104 Stručna vijeća, mentorstva, natjecanja, stručni ispiti i kurikularna reforma**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106104 Stručna vijeća, mentorstva, natjecanja, stručni ispiti i kurikularna reforma  | 14.860,00 | 15.787,03 | 106,24% |

Kroz aktivnost stručnih vijeća, mentorstva, natjecanja, stručni ispiti i kurikularna reforma se financiraju besplatni udžbenici radnog karaktera i radne bilježnice učenicima koje financira Ministarstvo znanosti i obrazovanja i Općina Čepin za dio učenika koji imaju prebivalište na području Općine Čepin. Također, financiraju se i troškovi voditelja županijskog stručnog vijeća iz kemije. Pokazatelj je iznos utrošen na nabavu radnih bilježnica i udžbenika radnog karaktera koji u 2023. iznosi 15.753,13 € i veći je od planiranog iz razloga povećanja cijena udžbenika i radnih bilježnica, ali i većeg broja učenika za koje je bilo potrebno nabaviti spomenute udžbenike i radne bilježnice.

**A106106 Produženi boravak**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106106 Produženi boravak | 51.450,00 | 49.893,17 | 96,97%  |

Produženi boravak je aktivnost namijenjena učenicima od 1. do 4. razreda koja uključuje boravak u školi nakon redovne nastave sve od 16:30 uz program rada (pisanje domaće zadaće i dr.) i igre te topli obrok. Planiraju se sredstva za plaće učitelja produženog boravka koje financira Grad Osijek uz sufinanciranje roditelja i sredstva toplog obroka za učenike koje financiraju roditelji. Pokazatelji su broj učenika koji iznosi na kraju 2023. godine 36 učenika, broj učitelja zaposlenih u produženom boravku – dvije učiteljice i porast njihovih bruto plaća. U 2022. su one iznosile 30.720,91 € dok u 2023. iznose 32.606,86 € i pokazuju planiranu tendenciju rasta.

**A106112 Besplatne menstrualne higijenske potrepštine**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106112 Besplatne menstrualne higijenske potrepštine | 501,00 | 500,61 | 99,92% |

Kroz aktivnost je po prvi put u 2023. izvršena nabava menstrualnih higijenskih potrepština za učenice škole koje financira državni proračun. Plan aktivnosti je iznosio 501,00 €, a u trošeno je 500,61 €.

**A106113 Školska kuhinja 2**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106113 Školska kuhinja 2  | 25.700,00 | 21.152,23 | 82,30%  |

Školska kuhinja 2 također podrazumijeva sredstva besplatnog obroka za sve učenike u iznosu od 1,33 EUR po obroku učenika koje financira Ministarstvo znanosti i obrazovanja, ali se odnosi na prvo polugodište školske godine 2023./2024. za razdoblje rujan-prosinac 2023. Pokazatelj je iznos utrošenih sredstava koja u 2023. godini iznose 21.152,23 €.

**T106111 Osigurajmo im jednakost 6**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| T106111 Osigurajmo im jednakost 6 | 3.786,00 | 3.783,02 | 99,92% |

Osigurajmo im jednakost 6 je naziv tekućeg projekta i aktivnosti u kojem su planirana sredstva za plaće i materijalna prava zaposlenika pomoćnika u nastavi učenicima s poteškoćama. Sredstva se odnose na razdoblje siječanj-lipanj 2023. godine. Pokazatelji su broj učenika kojima je potreban pomoćnik u nastavi, a to je u navedenom razdoblju bio jedan učenik i broj pomoćnika u nastavi, a to je također jedan zaposlenik.

**T106112 Školska shema 2**

|  |  |  |  |
| --- | --- | --- | --- |
|  | Plan 2023. (EUR) | Projekcija 2024. (EUR) | Projekcija 2025. (EUR) |
| T106112 Školska shema 2 | 2.018,26 | 1.843,06 | 91,32% |

Školska shema je projekt kojim su planirana sredstva za mlijeko i svježe voće učenicima koje financira Europska unija. Pokazatelj je iznos utrošenih sredstava (1.843,06 €). Aktivnost se odnosila na školsku godinu 2022./2023. i razdoblje siječanj-lipanj 2023.

**T106113 Školska shema 3**

|  |  |  |  |
| --- | --- | --- | --- |
|  | Plan 2023. (EUR) | Projekcija 2024. (EUR) | Projekcija 2025. (EUR) |
| T106113 Školska shema 3 | 745,00  | 424,87  | 57,03%  |

Školska shema 3 je projekt kojim su planirana sredstva za mlijeko i svježe voće učenicima koje financira Europska unija. Pokazatelj je iznos utrošenih sredstava (424,87 €). Aktivnost se odnosi na aktualnu školsku godinu 2023./2024. i razdoblje prosinac 2023.

**T106114 Osigurajmo im jednakost 7**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| T106114 Osigurajmo im jednakost 7 | 8.587,00 | 8.070,83 | 93,99%  |

Osigurajmo im jednakost 7 je naziv tekućeg projekta i aktivnosti u kojem su planirana sredstva za plaće i materijalna prava zaposlenika pomoćnika u nastavi učenicima s poteškoćama. Sredstva se odnose na razdoblje rujan-prosinac 2023. godine. Pokazatelji su broj učenika kojima je potreban pomoćnik u nastavi, a to su u navedenom razdoblju četiri učenika i broj pomoćnika u nastavi - četiri zaposlenika.

ULAGANJE U OBJEKTE OSNOVNIH ŠKOLA

**A106202 Uređenje i opremanje škola**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106202 Uređenje i opremanje škola | 12.607,00 | 10.335,59 | 81,98% |

Kroz aktivnost Uređenje i opremanje škola financira se nabava nove opreme iz izvora Grada Osijeka, Ministarstva znanosti i obrazovanja i vlastitih sredstva škole. Pokazatelj je iznos planiranih i utrošenih sredstava kako je prikazano u gornjoj tablici.

**A106301 Tekuće i investicijsko održavanje osnovnih škola**

|  |  |  |  |
| --- | --- | --- | --- |
|  | Plan 2023. (EUR) | Izvršenje 2023.(EUR) | Indeks |
| A106301 Tekuće i investicijsko održavanje osnovnih škola | 7.215,00 | 7.211,60 | 99,95%  |

Kroz aktivnost Tekuće i investicijsko održavanje osnovnih škola financira se održavanje građevinskog objekta, postrojenja i opreme te zakonski potrebni periodični ili godišnji pregledi i održavanje specifične opreme. U 2023. po prvi put u navedenoj aktivnosti financirano je od strane osnivača Grada Osijeka potrebno investicijsko održavanje za svaku školu sukladno prioritetnim potrebama svake škole. U OŠ Cvjetno je bilo potrebno održati kontinuitet jednosmjenske nastave pa je radovima rušenja jednog zida stvorena nova učionica. Navedeni radovi su iznosili ukupno 6.472,91 € od čega su 5.350,00 € sredstva Grada Osijeka, a 1.122,91 € vlastita sredstva škole.

**POSEBNI IZVEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA ZA 2023.G.**

Novčana sredstva škole se iskazuju na računu 16721- Potraživanja za prihode proračunskih korisnika uplaćene u proračun koji nije vidljiv na ovom izvještaju, ali je iskazan u financijskom izvještaju za razdoblje 01.01.2023.-31.12.2023. koji je prethodio ovom izvještaju.

Novčana sredstva se nalaze na računu Grada Osijeka te na početku razdoblja (01.01.2023.) su iznosila 4.546,87 € dok na dan 31.12.2023. iznose 8.865,47 €.

Škola nema iskazane podatke u bilanci koji se odnose na popis sudskih sporova u tijeku niti ugovornih odnosa i slično koji uz ispunjenje određenih uvjeta, mogu postati obveza ili imovina. Isto tako, Škola nema zaduživanja na domaćem i stranom tržištu novca i kapitala, nije koristila sredstava fondova Europske unije, nema danih zajmova i potraživanja po danim zajmovima, nema dospjelih obveza i potencijalnih obveza po osnovi sudskih sporova.

Iznos nenaplaćenih potraživanja na dan 31.12.2023. godine iznosi 4.354,35 €. Za sva potraživanja se pravovremeno poduzimaju mjere naplate.

U Briješću, 26.03.2024.

RAVNATELJICA:

Ivana Mihaljević, prof.